
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1329 

21 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απονομής Ηθικής Αμοιβής σε Μ.Υτου ΥΕΘΑ/ΓΕΣ. 1 

Συγκρότηση Επιτροπής για τη Διενέργεια και Αξιολό¬ 
γηση των αποτελεσμάτων του Διαγωνισμού που 
αφορά στην «Προμήθεια εξοπλισμού για 16 Κέντρα 
Διάγνωσης Αξιολόγησης Υποστήριξης (ΚΔΑΥ) για 

άτομα με ειδικές εκπαιδευτικές ανάγκες». 2 

Κήρυξη υποχρεωτικής της απόφασης διαιτησίας 41/ 
2005 για τους όρους αμοιβής και εργασίας των ερ- 
γατοτεχνιτών-τριών των επιχειρήσεων πλεκτού εν¬ 
δύματος καθώς και των απασχολουμένων στα βα- 
φεία-τυποβαφεία και φινιριστήρια των επιχειρήσε¬ 
ων αυτών όλης της χώρας. 3 

Κήρυξη υποχρεωτικής της απόφασης διαιτησίας 
38/2005 για τους όρους αμοιβής και εργασίας των 
εργατοτεχνιτών-τριών Επιχειρήσεων Κλωστοϋφα¬ 
ντουργίας, εριοβιομηχανίας καιεριοϋφαντουργίας 
και των απασχολουμένων στα βαφεία-τυποβαφεία- 
φινιριστήρια των επιχειρήσεων αυτών καθώς και 
των εργαζομένων στα εκκοκιστήρια βάμβακος 


όλης της χώρας. 4 

Καθορισμός ύψους χρηματικών παροχών σανατορια- 
κής και αεροθεραπευτικής νοσηλείας φυματικών 
ναυτικών 5 

Κύρωση Συμπλήρωσης - Διευκρίνισης της Συλλογικής 
Σύμβασης Εργασίας Πληρωμάτων Ρυμουλκών Βιο¬ 
μηχανικών Επιχειρήσεων για το έτος 2005 . 6 

Έγκριση προγράμματος κυνηγίου Ελεγχόμενης Κυνη¬ 
γετικής Περιοχής Αταλαντονήσου, Κυνηγετικής 
περιόδου 2005 - 2006. 7 


ΑΠΟΦΑΣΕΙ Σ 

Αριθ. Φ.473/52/24480 (1) 

Απονομής Ηθικής Αμοιβής σε Μ.Υ του ΥΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 61 και 62 του ν.2683/1999 
(ΦΕΚ 19/9.2.1999, τ.Α'). 


β. Την πρόταση της Μονάδας-Υπηρεσίας του ΥΕΘΑ/ 
ΓΕΣ στην οποία υπηρετεί η υπάλληλος. 

γ. Την από 24.8.2005 γνωμοδότηση του Υπηρεσιακού 
Συμβουλίου Πολιτικού Προσωπικού ΥΕΟΑ/ΓΕΣ. 

δ. Την υπ’ αριθμ. Φ.000/2/791/Σ.241/7-3-2002 απόφαση 
Υπουργείου Εθνικής Άμυνας «Μεταβίβαση Αρμοδιοτήτων 
Υπουργού Εθνικής Άμυνας στον Ειδικό Γραμματέα του 
Υπουργείου Εθνικής Άμυνας» (ΦΕΚ 282/7.3.2002 τ.Β'), 
αποφασίζουμε: 

1. Απονέμουμε στην καθηγήτρια της Ελληνικής Φιλολο¬ 
γίας του ΥΕΟΑ/ΓΕΣ Λέκτορα Δρ. Βαρβάρα Σπίνουλα Α.Μ. 
167, που υπηρετεί στην ΣΣΕ, την ηθική αμοιβή του «ΕΠΑΙ¬ 
ΝΟΥ», σε αναγνώριση της σημαντικής της προσπάθειας 
και βοήθειας που επέδειξε στην έκδοση - ανανέωση των 
Επιστημονικών Δημοσιευμάτων της Σχολής και στην απο¬ 
στολή αυτών σε όλους τους επιστημονικούς φορείς και 
διακεκριμένους επιστήμονες της χώρας. 

1. Περίληψη της παρούσας να δημοσιευθεί με μέριμνα 
της ΔΠΠ/ΓΕΣ στην Εφημερίδα της Κυβερνήσεως (τεύχος 
Β') σύμφωνα με το άρθρο 62 παρ. 2 του ν.2683/1999 και 
στη συνέχεια να κοινοποιηθεί σε όλες τις Μονάδες-Υπη- 
ρεσίεςτου ΥΕΟΑ/ΓΕΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2005 

Ο Ειδικός Γραμματέας 
ΑΘΑΝΑΣΙΟΣ ΣΑΝΤΙΚΟΣ 

-♦- 

Αριθ. 3706 (2) 

Συγκρότηση Επιτροπής για τη Διενέργεια και Αξιολόγηση 
των αποτελεσμάτων του Διαγωνισμού που αφορά 
στην «Προμήθεια εξοπλισμού για 16 Κέντρα Διάγνω¬ 
σης Αξιολόγησης Υποστήριξης (ΚΔΑΥ) για άτομα με 
ειδικές εκπαιδευτικές ανάγκες». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 29Ατου ν. 1558/1985 «Κυ¬ 
βέρνηση και Κυβερνητικά όργανα» (ΦΕΚΑ/137), όπως συ¬ 
μπληρώθηκε με το άρθρο 27 του ν.2081/1992 (ΦΕΚ 154Α) 
και τροποποιήθηκε με το άρθρο 1 παρ. 2α του ν.2469/ 
1997 (ΦΕΚ38Α/1997). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 6 του ν. 3027/28.6.2002 
(ΦΕΚ 152/Α/2002) με θέμα «Σύσταση Ειδικής Υπηρεσίας 
Εφαρμογής Προγραμμάτων ΚΠΣ στο Υπουργείο Εθνικής 
Παιδείας και Θρησκευμάτων», όπως τροποποιήθηκε με το 
άρθρο 13 του ν. 3149/10.6.2003 (ΦΕΚ 141/Α/10.6.2003). 

3. Την υπ’ αριθμ. 10756/9.10.2002 κοινή υπουργική από¬ 
φαση των Υπουργών Οικονομίας και Οικονομικών - Εσω¬ 
τερικών, Δημόσιας Διοίκησης και Αποκέντρωσης - Εθνι¬ 
κής Παιδείας και θρησκευμάτων, «Οργάνωση της Ειδικής 
Υπηρεσίας Εφαρμογής Προγραμμάτων ΚΠΣ του Υπουρ¬ 
γείου Εθνικής Παιδείας και θρησκευμάτων» (ΦΕΚ 
1343/Β/2002). 

4. Το θεσμικό πλαίσιο που διέπειτον Ειδικό Λογαριασμό 
του ΥΠΕΠΘ και ιδιαίτερα την υπ’ αριθμ. 141/29.1.2004 
υπουργική απόφαση «Οδηγός Διαχείρισης Ειδικού Λογα¬ 
ριασμού» (ΦΕΚ 269Β), που ορίζει την αρμοδιότητα Γενι¬ 
κού Γραμματέα για τον ορισμό Επιτροπών και ρυθμίζει τις 
διαδικασίες για τις προμήθειες 

5. Τις διατάξεις του π.δ/τος 370/1995 «Προσαρμογή της 
ελληνικής νομοθεσίας περί προμηθειών του Δημοσίου 
προς το Κοινοτικό Δίκαιο, ειδικότερα προς τις διατάξεις 
της Οδηγίας του Συμβουλίου της Ευρωπαϊκής Ένωσης 
93/36/ΕΕ περί συντονισμού των διαδικασιών για τη σύνα¬ 
ψη συμβάσεων δημοσίων προμηθειών (ΦΕΚ 199/Α/1995), 
όπως αυτό τροποποιήθηκε με το π.δ. 105/2000 (ΦΕΚ 
100/Α72000) 

6. Τις διατάξειςτου π.δ. 394/96 «Κανονισμός Προμηθει¬ 
ών Δημοσίου» (ΦΕΚ 266Α/1996), ιδίως το άρθρο 38. 

7. Τις διατάξειςτου ν. 2860/2000 (ΦΕΚ251Α) «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» και ειδικότερα το άρθρο 
4 παρ. 3 καθώς και τις τροποποιήσεις του ν. 3193/2003, 
άρθρο 17 (ΦΕΚ 266Α). 

8. Το π.δ. 4/2002 (ΦΕΚ 3Α) «Εκτέλεση ενεργειών τεχνι¬ 
κής βοήθειας-στήριξης και διαχείριση των αντίστοιχων 
πόρων», άρθρο 3. 

9. Τις υπ’ αριθμ. 8030/25.5.2004 και 8038/25.5.2004 
αποφάσεις Ένταξης των Πράξεων «Προμήθεια εξοπλι¬ 
σμού για 14 Κέντρα Διάγνωσης Αξιολόγησης Υποστήρι¬ 
ξης (ΚΔΑΥ) για άτομα με ειδικές εκπαιδευτικές ανάγκες» 
και «Προμήθεια εξοπλισμού για 2 ΚΔΑΥ», όπως αυτές 
έχουν τροποποιηθεί με τις υπ’ αριθμ. 13957/4.8.2004 και 
13958/4.8.2004 και τις υπ’ αριθμ. 20071/15.11.2004 και 
20070/15.11.2004 αποφάσεις των αντίστοιχων Πράξεων, 
του Μέτρου 5.1 «ΑΝΑΒΑΘΜΙΣΗ ΥΠΟΔΟΜΩΝ ΚΑΙ ΕΞΟ¬ 
ΠΛΙΣΜΩΝ ΓΙΑ ΤΗΝ ΠΡΟΩΘΗΣΗ ΙΣΟΤΗΤΑΣ ΕΥΚΑΙΡΙΩΝ 
ΠΡΟΣΒΑΣΗΣ ΣΤΗΝ ΑΓΟΡΑ ΕΡΓΑΣΙΑΣ» του ΕΠΕΑΕΚII. 

10. Τα εγκεκριμένα Τεχνικά Δελτία των ανωτέρω Πρά¬ 
ξεων. 

11. Την υπ’ αριθμ. 2176/8.6.2005 απόφαση του Γενικού 
Γ ραμματέα ΥΠΕΠΘ, για τη διενέργεια ανοικτού δημόσιου 
διεθνή διαγωνισμού για το έργο «Προμήθεια εξοπλισμού 
για 16 Κέντρα Διάγνωσης Αξιολόγησης Υποστήριξης 
(ΚΔΑΥ) για άτομα με ειδικές εκπαιδευτικές ανάγκες» του 
Μέτρου 5.1 Επιχειρησιακού Προγράμματος του ΕΠΕΑΕΚ II. 

12. Τις υπάρχουσες υπηρεσιακές ανάγκες και συγκε¬ 
κριμένα: την αποτελεσματικότερη λειτουργία της Υπηρε¬ 
σίας και την καλύτερη εξυπηρέτηση του πολίτη καθώς και 
τη λειτουργία του εν λόγω συλλογικού οργάνου εκτός 
ωραρίου εργασίας για υπαλλήλους ή μισθωτούς του Δη¬ 
μοσίου, ΝΠΔΔ και ΟΤΑ., όπως και την ανάγκη αξιολόγη¬ 


σης των προσφορών για την προμήθεια εξοπλισμού για 
το έργο «Προμήθεια εξοπλισμού για 16 Κέντρα Διάγνω¬ 
σης Αξιολόγησης Υποστήριξης» του Μέτρου 5.1 του ΕΠΕ¬ 
ΑΕΚ II. 

13. Ότι η δαπάνη που προκαλείται θα καλυφθεί από την 
Τεχνική Βοήθεια της Ειδικής Υπηρεσίας Εφαρμογής 
Προγραμμάτων ΚΠΣ του ΥΠΕΠΘ, το ύψος της οποίας θα 
καθοριστεί με έκδοση σχετικής κοινής υπουργικής από¬ 
φασης, σύμφωνα με το ν.3205/2003, αποφασίζει: 

Τη συγκρότηση στην Ειδική Υπηρεσία Εφαρμογής 
Προγραμμάτων ΚΠΣ του Υπουργείου Εθνικής Παιδείας 
και Θρησκευμάτων πενταμελούς Επιτροπής για την Διε¬ 
νέργεια και Αξιολόγηση των προσφορών Αναδοχών για 
τον Διαγωνισμό «Προμήθεια εξοπλισμού για 16 Κέντρα 
Διάγνωσης Αξιολόγησης Υποστήριξης (ΚΔΑΥ) για άτομα 
με ειδικές εκπαιδευτικές ανάγκες» και την εισήγηση απο¬ 
τελέσματος στην Υπηρεσία για την ανάδειξη αναδόχου 
(Αριθμ. Προκήρυξης Διαγωνισμού 13/2005 της ΕΥΕ- 
ΥΠΕΠΘ). 

Ορίζουμε τα μέλη της Επιτροπής αυτής ως εξής: 
Τακτικά μέλη: 

α. Σωτηρόπουλος Παναγιώτης (Διευθυντής Ειδικής 
Αγωγής ΥΠΕΠΘ) 

β. Αντωνίου Αγγελική (Τμήμα Α', Διεύθυνση Ειδικής 
Αγωγής ΥΠΕΠΘ) 

γ. Γεωργακόπουλος Ρήγας (Προϊστάμενος Τμήματος 
Α' Πρωτοβάθμιας Εκπαίδευσης ΥΠΕΠΘ). 

δ. Αραβανή Άννα (Διοικητική Υπάλληλος της Κεντρικής 
Υπηρεσίας του ΥΠΕΠΘ, Νομικός) 
ε. Φελούκας Γιώργος (Στέλεχος ΕΥΕ Μονάδας Α2) 
Αναπληρωματικά μέλη: 

α. Σουφλέρης Κων/νος (Στέλεχος ΕΥΕ Μονάδας Α2) 
β. Τερζάκης Ιωάννης (Στέλεχος ΕΥΕ Μονάδας Α2) 
γ. Μαρκουλής Γ ιώργος (Στέλεχος ΕΥΕ Μονάδας Α2) 
δ. Βλάχου Ευαγγελία (Στέλεχος ΕΥΕ Μονάδας Γ, Νομι- 
κάς) 

ε. Ψυρρής Θεόδωρος (Στέλεχος ΕΥΕ Μονάδας Α2) 

1. Πρόεδρος της επιτροπής ορίζεται ο Σωτηρόπουλος 
Παναγιώτης. 

2. Χρέη Γραμματειακής Υποστήριξης της επιτροπής θα 
εκτελέσει η Μοιροπούλου Μάρθα. 

3. Έργο της επιτροπής είναι η παραλαβή, αποσφράγι¬ 
ση, αξιολόγηση των προσφορών, καθώς και η υποβολή 
πρότασης αποτελέσματος για τον ανωτέρω διαγωνισμό 
στην Αναθέτουσα Αρχή. 

4. Η Επιτροπή επιλαμβάνεται επίσης όλων των ενστά¬ 
σεων, προσφυγών και των λοιπών θεμάτων. 

5. Η Επιτροπή δύναται να ζητεί τη γνώμη ειδικών, για 
εξειδικευμένα τεχνικά και νομικά θέματα σχετικά με το 
διαγωνισμό. 

6. Οι συνεδριάσεις θα γίνονται πέραν του κανονικού 
ωραρίου εργασίας των συμμετεχόντων στην Επιτροπή 
Αξιολόγησης. 

7. Η Επιτροπή θα λειτουργεί σύμφωνα με τις ισχύουσες 
διατάξεις περί συλλογικών οργάνων και πρέπει σε τρεις 
(3) μήνες από την ημερομηνία διενέργειας του διαγωνι¬ 
σμού να υποβάλει τα πρακτικά αξιολόγησης των αποτε¬ 
λεσμάτων του διαγωνισμού στην Ειδική Υπηρεσία Εφαρ¬ 
μογής Προγραμμάτων ΚΠΣ και μέσα σε πέντε (5) ημέρες 
από την ολοκλήρωση των διαδικασιών αξιολόγησης. 

8. Η δαπάνη που προκαλείται θα καλυφθεί από την Τε¬ 
χνική Βοήθεια της Ειδικής Υπηρεσίας Εφαρμογής Προ¬ 
γραμμάτων ΚΠΣ του ΥΠΕΠΘ. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 12754 (3) 

Κήρυξη υποχρεωτικής της απόφασης διαιτησίας 41/2005 
για τους όρους αμοιβής και εργασίας των εργατοτε- 
χνιτών-τριών των επιχειρήσεων πλεκτού ενδύματος 
καθώς και των απασχολούμενων στα βαφεία-τυποβα- 
φεία και φινιριστήρια των επιχειρήσεων αυτών όλης 
της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του ν.1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 30.8.2005. 

4. Ταστοιχείατου φακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΔΑ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την απόφαση διαιτησίας 
41/2005 για τους όρους αμοιβής και εργασίας των εργα- 
τοτεχνιτών-τριών των επιχειρήσεων πλεκτού ενδύματος 
καθώς και των απασχολουμένων στα βαφεία-τυποβαφεία 
και φινιριστήρια των επιχειρήσεων αυτών όλης της χώρας 
για όλους τους εργοδότες και εργαζομένους του κλάδου 
που αφορά αυτή. 

2) Η ισχύς της απόφασης αυτής αρχίζει από 2.8.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 12753 (4) 

Κήρυξη υποχρεωτικής της απόφασης αιδιτησίας 38/2005 
για τους όρους αμοιβής και εργασίας των εργατοτε- 
χνιτών-τριών Επιχειρήσεων Κλωστοϋφαντουργίας, 
εριοβιομηχανίας και εριοϋφαντουργίας και των απα¬ 
σχολουμένων στα βαφεία-τυποβαφεία-φινιριστήρια 
των επιχειρήσεων αυτών καθώς και των εργαζομένων 
στα εκκοκιστήρια βάμβακος όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του ν. 
1876/1990. 

2. Την υπ’ αριθμ. 80015/22.4.2004 απόφαση ανάθεσης 


αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 30.8.2005. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΔΑ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την απόφαση διαιτησίας 
38/2005 για τους όρους αμοιβής και εργασίας των εργα- 
τοτεχνιτών-τριών των επιχειρήσεων κλωστοϋφαντουρ¬ 
γίας, εριοβιομηχανίας και εριοϋφαντουργίας και των απα¬ 
σχολουμένων στα βαφεία-τυποβαφεία-φινιριστήρια των 
επιχειρήσεων αυτών καθώς και των εργαζομένων στα εκ- 
κοκιστήρια βάμβακος όλης της χώρας για όλους τους ερ¬ 
γοδότες και εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 2.8.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 5421.5/13/05 (5) 

Καθορισμός ύψους χρηματικών παροχών σανατοριακής 
και αεροθεραπευτικής νοσηλείας φυματικών ναυτι¬ 
κών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Των άρθρων 7 και 14 του ν.δ. 3738/1957 «Περί Προ¬ 
στασίας Φυματικών Ναυτικών» (Α' 169) σε συνδυασμό με 
τις διατάξεις του π.δ. 924/1975 «Περί καταργήσεως του 
Κεφαλαίου Προστασίας Φυματικών Ναυτικών και συγχω- 
νεύσεως κλάδων αυτού μετά του Ναυτικού Απομαχικού 
Ταμείου και του Κεφαλαίου Ανεργίας και Ασθένειας Ναυ¬ 
τικών» (Α'293). 

β) Του α' εδαφίου της παρ. 3 του άρθρου 22 του ν. 
2362/95 «Περί Δημοσίου Λογιστικού, ελέγχου των δαπα¬ 
νών του Κράτους κ.λπ.» (Α' 247). 

γ) Του άρθρου 4 του π.δ. 79/1990 «Περί τροποποίησης 
Οργανισμού Υπουργείου Οικονομικών και Οργανισμού 
Νομαρχιών» (Α'37). 

δ) Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α'98). 

2. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 

3. Την απόφαση υπ’ αριθμ. 4742/23/19.5.2005 (θέμα2ο) 
συνεδρίασης του Διοικητικού Συμβουλίου του Οίκου 
Ναύτου. 

4. Το γεγονός ότι με την απόφαση αυτή προκαλείται δα¬ 
πάνη 1.001,00 ΕΥΡΩ η οποία θα καλυφθεί από τις εγγε- 

γραμμένες πιστώσεις στους ΚΑΕ 0635 και 0683 του προ¬ 
ϋπολογισμού εξόδων του Οίκου Ναύτου οικονομικής 
χρήσεως 2005 με τα ποσά 1,00 και 1.000,00 ΕΥΡΩ αντί¬ 
στοιχα, αποφασίζουμε: 

1) Καθορίζουμε το ύψοςτωνεπιδομάτωνκαιτων λοιπών 
παροχών προς τους φυματικούς ναυτικούς σανατορια- 
κής και αεροθεραπευτικής νοσηλείας για το έτος 2005, 
ως ακολούθως: 

α) Της έκτακτης οικονομικής ενίσχυσης, για τους έγγα¬ 
μους και άγαμους Αξιωματικούς και κατώτερα πληρώμα¬ 
τα που είναι προστάτες οικογενειών στο 50% του μηνιαί¬ 
ου βασικού μισθού των εν ενεργεία ναυτικών που υπηρε¬ 
τούν σε ακτοπλοϊκά επιβατηγό πλοία με αντίστοιχες 
ειδικότητες, για δε τους Αξιωματικούς και κατώτερα πλη¬ 
ρώματα που δεν είναι προστάτες οικογενειών, στο 20% 
και 25% αντίστοιχα. 

β) Των εξόδων εγκατάστασης, όσων εξέρχονται από 
σανατόριο (σανατορική νοσηλεία) σε τόπο κατάλληλο για 
αεροθεραπεία προς σταθεροποίηση της υγείας τους, 
στα 150,00 ΕΥΡΩ. 

γ) Των εξόδων κηδείας των φυματικών ναυτικών, στο 
ίδιο επίπεδο με αυτό των εξόδων κηδείας που καταβάλ¬ 
λονται σε όλους τους ασφαλισμένους του Οίκου Ναύτου. 

2) Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 5 Σεπτεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 3525.13/01/2005 (6) 

Κύρωση Συμπλήρωσης - Διευκρίνισης της Συλλογικής 
Σύμβασης Εργασίας Πληρωμάτων Ρυμουλκών Βιομη¬ 
χανικών Επιχειρήσεων για το έτος 2005. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1, παράγραφος 1 και 5 του 
α.ν. 3276/1944 «Περί Συλλογικών Συμβάσεων εν τη Ναυ¬ 
τική Εργασία», όπως έχει τροποποιηθεί και ισχύει σήμε¬ 
ρα. 

2. Το υπ’ αριθμ. 130/18.7.2005 έγγραφο του Πανελλήνι¬ 
ου Σωματείου Ρυμουλκών Βιομηχανίας, με το οποίο υπο¬ 
βλήθηκε για κύρωση η από 18.7.2005 Συμπλήρωση - Δι¬ 
ευκρίνιση της Συλλογικής Σύμβασης Εργασίας Πληρω¬ 
μάτων Ρυμουλκών Βιομηχανικών Επιχειρήσεων για το 
έτος 2005. 

3. Την υπ’ αριθμ. 3525.13/01/ 2004/24.12.2004 απόφα¬ 
ση Υπουργού Εμπορικής Ναυτιλίας «Περί Κυρώσεως 
Συλλογικής Σύμβασης Εργασίας Πληρωμάτων Ρυμουλ¬ 
κών Βιομηχανικών Επιχειρήσεων». 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1) Την κύρωση της Συμπλήρωσης - Διευκρίνισης της 
Συλλογικής Σύμβασης Εργασίας Πληρωμάτων Ρυμουλ¬ 
κών Βιομηχανικών Επιχειρήσεων για το έτος 2005, το κεί¬ 
μενο της οποίας υπογράφηκε την 18.7.2005 από τους νό¬ 
μιμους εκπροσώπους του Συνδέσμου Ελληνικών Βιομη¬ 


χανιών και του Πανελλήνιου Σωματείου Ρυμουλκών Βιο¬ 
μηχανίας. 

Η απόφαση αυτή, με το κείμενο της κυρούμενης Συ¬ 
μπλήρωσης - Διευκρίνισης να δημοσιευθεί στην Εφημερί¬ 
δα της Κυβερνήσεως. 

Πειραιάς, 7 Σεπτεμβρίου 2005 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΣΥΜΠΛΗΡΩΜΑΤΙΚΗ - ΔΙΕΥΚΡΙΝΙΣΤΙΚΗ 
ΣΣΕ 

Στην Αθήνα σήμερα 18 Ιουλίου 2005, μεταξύ αφενός 
του Ιωάννη Δραπανιώτη , Γενικού Διευθυντή του Συνδέ¬ 
σμου Ελληνικών Βιομηχανιών και αφετέρου των Σπύρου 
Καράγιωργα και Αθανασίου Δανούση , Προέδρου και Γε¬ 
νικού Γραμματέα αντίστοιχα του Σωματείου με την επω¬ 
νυμία ΠΑΝΕΛΛΗΝΙΟ ΣΩΜΑΤΕΙΟ ΡΥΜΟΥΛΚΩΝ ΒΙΟΜΗ¬ 
ΧΑΝΙΑΣ , δηλώνονται διευκρινιστικά τα εξής σχετικά με 
την από 12.7.2004 Σ.Σ.Ε. του κλάδου. 

Καθόσον αφορά τις αυξήσεις των αποδοχών για το 
2005 και σύμφωνα με το άρθρο παρ. 2 της από 12.7.2004 
ΣΣΕ , οι μισθοί αυξάνονται κατά ποσοστό 6% . 

Η αύξηση αυτή θα δοθεί σε δύο ισόποσες δόσεις, δηλαδή 
την 1.1.2005 σε ποσοστό 3% στους μισθούς όπως θα έχουν 
διαμορφωθεί την 31.12.2004 και την 1.7.2005 σε ποσοστό 
3% στους μισθούς όπως έχουν διαμορφωθεί την 30.6.2005. 

Με βάση τα ανωτέρω , οι βασικοί μηνιαίοι μισθοί των 
Πληρωμάτων των Ρυμουλκών Βιομηχανικών Επιχειρήσε¬ 
ων, για το έτος 2005 διαμορφώνονται ως εξής: 


Ειδικότητα Βασικός ιιηνιαίος ιιισθός σε ευρώ 



1.1.2005 

1.7.2005 

Κυβερνήτης 

1.135,00 

1.170,00 

Προϊστάμενος Μηχανικός 

1.125,00 

1.160,00 

Υφιστάμενος Μηχανικός 

925,00 

950,00 

Λιπαντής 

880,00 

910,00 

Ναύτης 

865,00 

895,00 

Οι Υπογράφοντες 



Ο Γενικός Διευθυντής 
Συνδέσμου Ελληνικών 
Βιομηχανιών 


Ο Πρόεδρος 
Πανελληνίου Σωματείου 
Ρυμουλκών Βιομηχανίας 


ΙΩΑΝΝΗΣΔΡΑΠΑΝΙΩΤΗΣ ΣΠ. ΚΑΡΑΓΙΩΡΓΑΣ 


Ο Γενικός Γραμματές 

Πανελληνίου Σωματείου Ρυμουλκών Βιομηχανίας 
ΑΘ. ΔΑΝΟΥΣΗΣ 

-♦- 

Αριθ. 2995 (7) 

Έγκριση προγράμματος κυνηγίου Ελεγχόμενης Κυνηγε¬ 
τικής Περιοχής Αταλαντονήσου, Κυνηγετικής περιό¬ 
δου 2005 - 2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση - Οργάνωση 
- στελέχωση της Περιφέρειας κ.λπ». 

2. Τις διατάξεις των άρθρων 253 και 254 του ν.δ. 
86/1969 «Περί Δασικού Κώδικα», όπως έχουν αντικατα- 
σταθεί αντίστοιχα με τα άρθρα 3 & 4 του ν. 177/1975. 

3. Τις διατάξεις του άρθρου 3 του π.δ. 453/Τα-2415/ 
1977 «περί ελεγχόμενων Κυνηγετικών περιοχών και των 
όρων και προϋποθέσεων ασκήσεως Θήρας σ’ αυτές». 

4. Τις υπ’ αριθμ. 103803/3872/22.7.2002 και 101729/ 
2252/105-2004 διαταγές του Υπ. Αγροτικής Ανάπτ. & Τροιρί- 
μων «Πρόγραμμα κυνηγίου Ε.Κ.Π στο νησί Αταλαντονήσι». 

5. Την υπ’ αριθμ. 235228/5821/1977 απόφαση του 
Υπουργού Γεωργίας «’Περίχαρακτηρισμού και ιδρύσεως 
Ε.Κ.Π. στο νησί Αταλαντονήσι». 

6. Την υπ’ αριθμ. 1526/5.4.2004 απόφαση του Γ.Γ.Π. 
Στ.Ε «Περί μεταβίβασης αρμοδιοτήτων στους Προϊστα¬ 
μένους των Δασικών Υπηρεσιών». 

7. Το πρόγραμμα Κυνηγίου που συντάχθηκε και υπο¬ 
βλήθηκε σε μας από το Δασαρχείο Αταλάντης με την υπ’ 
αριθμ. 3013/1.9.2005 αναφορά του, αποφασίζουμε: 

Εγκρίνουμε το Πρόγραμμα της Ελεγχόμενης Κυνηγετι¬ 
κής Περιοχής Αταλαντονήσου, Κυνηγετικής περιόδου 
2005 - 2006 ως ακολούθως: 

ΠΡΟΓΡΑΜΜΑ ΚΥΝΗΓΙΟΥ 
Ελεγχόμενης Κυνηγητικής Περιοχής (Ε.Κ.Π.) 

Αταλαντονήσου κυνηγετικής περιόδου 2005-2006 

Άρθρο 1 

Για να αποκτήσει κανείς το δικαίωμα κυνηγίου στην κυ¬ 
νηγετική Περιοχή Αταλαντονήσου, απαιτούνται: 

1.1. Κατοχή κοινής αδείας κυνηγίου, ήτοι Τοπικής, Πε¬ 
ριφερειακής ή Γενικής, που να ισχύει και για το Νομό 
Φθιώτιδας. 

1.2. Η απόκτηση Ειδικής άδειας γιατο κυνήγι στην Ελεγ¬ 
χόμενη Κυνηγετική περιοχή. 

Άρθρο 2 

Γ ια να αποκτήσει ο ενδιαφερόμενος κυνηγός την Ειδική 
άδεια, πρέπει να υποβάλει στο Δασαρχείο Αταλάντης: 

2.1. α) Αίτηση στην οποία θα αναγράφεται το επώνυμο, 
το όνομα του πατέρα, ο τόπος και η δ/νση κατοικίας, ο 
αριθμός αστυνομικής ταυτότητας, ο αριθμός αδείας κυ¬ 
νηγίου,το είδος της (Τοπική, Περ/κή, Γενική) καιηδασική 
αρχή που την εξέδωσε, καθώς και το είδος (πτερωτά ή 
τριχωτά) κυνηγίου που επιθυμεί. 

β) Την άδεια Θήρας που εκδόθηκε σύμφωνα με τις δια¬ 
τάξεις του αρθρ. 262 του ν.δ. 86/1969, η υπεύθυνη Δήλω¬ 
ση του άρθρου 8 ν. 1599/1986 στην οποία θα αναγράφεται 
η χρονολογία, ο αριθμός και η Δασική Αρχή που την εξέ¬ 
δωσε. 

2.2. Η τιμή της ειδικής άδειας, καθορίζεται ως εξής: 

2.2. α Γ ια την πρώτη και δεύτερη ημέρα κυνηγίου πτε¬ 
ρωτών θηραμάτων και αγριοκούνελου: 

2.2. α.1. Γ ια όλους τους Έλληνες κυνηγούς και τους ξέ¬ 
νους υπηκόους κρατών μελών της Ευρωπαϊκής Ένωσης 
και τους υπηκόους άλλων κρατών που διαμένουν στη χώ¬ 
ρα μας πέραν της Ιδετίας καθώς και τους διπλωματικούς 
υπαλλήλους Ευρώ 55 (πλέονΦ.Π.Α. 19%). 

Η ιδιότητα διπλωματικών υπαλλήλων θα πιστοποιείται 
από την αρμόδια Προξενική Αρχή, η δε παραμονή και ερ¬ 
γασία πέραν της Ιδετίας των αλλοδαπών θα βεβαιώνεται 
από την υποδιεύθυνση Αλλοδαπών του Υπουργείου Δη¬ 
μοσία Τάξης. 

2.2. α.2. Γιατους υπηκόους λοιπών ξένων κρατών (εκτός 
Ε.Ε.), οι οποίοι έρχονται στη χώρα μας να κυνηγήσουν 
χρειάζεται: 

• Γ ενική άδεια που θα εκδίδεται από την υπηρεσία μας 
με καταβολή τελών όπως αυτά ορίζονται με την ετήσια 
απόφαση ρύθμισης θεμάτων Θήρας του Υπουργείου 
Αγροτ. Αν. & Τροφίμων 

• Ειδική άδεια Ευρώ 65 (πλέον Φ.Π.Α. 19%). 


2.2. β. Για τις ημέρες πέραν της πρώτης και της δευτέ- 
ρας κυνηγίου πτερωτών θηραμάτων και αγιοκούνελα: 

2.2. β.1 Για όλους τους Έλληνες κυνηγούς και τους ξέ¬ 
νους υπηκόους κρατών μελών της Ευρωπαϊκής Ένωσης 
και τους υπηκόους άλλων κρατών που διαμένουν στη χώ¬ 
ρα μας πέραν της Ιδετίας καθώς και τους διπλωματικούς 
υπαλλήλους Ευρώ 35 (πλέον Φ. Π.Α. 19%). Εκτός από τους 
Έλληνες κυνηγούς που κατοικούν στο Ν. Φθ/δας25 Ευρώ 
(πλέον Φ.Π.Α. 19%). 

Η ιδιότητα διπλωματικών υπαλλήλων θα πιστοποιείται 
από την αρμόδια Προξενική Αρχή, η δε παραμονή και ερ¬ 
γασία πέραν της 1 δετίας των αλλοδαπών θα βεβαιώνεται 
από την υποδιεύθυνση Αλλοδαπών του Υπουργείου Δη¬ 
μοσία Τάξης. 

2.2. β.2. Για τους υπηκόους λοιπών ξένων κρατών (εκτός 
ΕΈ.) οι οποίοι έρχονται στη χώρα μας να κυνηγήσουν 
χρειάζεται: 

• Γ ενική άδεια που θα εκδίδεται από την υπηρεσία μας 
με καταβολή τελών όπως αυτά ορίζονται με την ετήσια 
απόφαση ρύθμισης θεμάτων Θήρας του Υπουργείου 
Αγροτ. Αν. & Τροφίμων. 

• Ειδική άδεια Ευρώ 50 (πλέον Φ.Π.Α. 19%). 

2.2. γ. Για όλες τις ημέρες που θα διεξαχθείτο κυνήγι 
του Αίγαγρου: 

2.2. γ.1. Για όλους τους Έλληνες κυνηγούς και τους ξέ¬ 
νους υπηκόους κρατών μελών της Ευρωπαϊκής Ένωσης 
και τους υπηκόους άλλων κρατών που διαμένουν στη χώ¬ 
ρα μας πέραν της Ιδετίας καθώς και τους διπλωματικούς 
υπαλλήλους Ευρώ 45 (πλέον Φ.Π.Α. 19%). 

Η ιδιότητα διπλωματικών υπαλλήλων θα πιστοποιείται 
από την αρμόδια Προξενική Αρχή, η δε παραμονή και ερ¬ 
γασία πέραν της 1 δετίας των αλλοδαπών θα βεβαιώνεται 
από την υποδιεύθυνση Αλλοδαπών του Υπουργείου Δη¬ 
μοσία Τάξης. 

2.2. γ.2. Γ ιατους υπηκόους λοιπών ξένων κρατών (εκτός 
ΕΈ.) οι οποίοι έρχονται στη χώρα μας να κυνηγήσουν 
χρειάζεται: 

• Γ ενική άδεια που θα εκδίδεται από την υπηρεσία μας 
με καταβολή τελών όπως αυτά ορίζονται με την ετήσια 
απόφαση ρύθμισης θεμάτων Θήρας του Υπουργείου 
Αγροτ. Αν. & Τ ροφίμων. 

• Ειδική άδεια Ευρώ 55 (πλέον Φ.Π.Α. 19%). 

2.3. Η ειδική άδεια ισχύει για την ημερομηνία που ανα¬ 
γράφεται σ’ αυτή. 

2.4. Το κυνήγι του Αίγαγρου θα γίνει κατά ομάδες κυνη¬ 
γών που μπορεί να είναι μέχρι τέσσερα (4) άτομα Επιση- 
μαίνεται δε, ότι δεν μπορούν να κυνηγήσουν τον Αίγαγρο 
πάνω από δύο (2) ομάδες την ίδια μέρα. 

2.5. Αν οι ενδιαφερόμενοι κυνηγοί επιθυμούν να κυνη¬ 
γήσουν με άλλους κυνηγούς, το πολύ μέχρι τρεις (3), πρέ¬ 
πει ο καθένας χωριστά να συνυποβάλλει τα δικαιολογητι- 
κά που καθορίζονται στο άρθρο 2 παρ. 2.1 .αβ και να ανα¬ 
γράφονται στην αίτηση του καθενός χωριστά τα ονόματα 
και των υπολοίπων της παρέας. 

2.6. Ο κυνηγός που τήρησε τη διαδικασία του άρθρου 
αυτού, παίρνει σειρά προτεραιότητας κυνηγίου στην 
Ε.Κ.Π., η δε αίτησή του καταχωρείται σε ειδικό βιβλίο του 
Δασαρχείου. 

2.7. Ο επόπτηςτης Ε.Κ.Π. καθορίζει την ημερομηνία κυ¬ 
νηγίου, για κάθε ενδιαφερόμενο, τον αριθμό των κυνηγών 
σε κάθε είσοδο κλπ. 

2.8. Ο ενδιαφερόμενος κυνηγός μπορεί να υποβάλλει 
αίτηση για σειρά προτεραιότητας από την 1 Ιανουάριου 

του έτους της Κυνηγετικής περιόδου και να ακολουθήσει 
τη λοιπή διαδικασία αργότερα (δηλ. μετά τη θεώρηση της 
κοινής άδειας κυνηγίου). Κάθε αίτηση πρωτοκολλείται, 
δίδεται η σειρά προτεραιότητας και καταχωρείται σε ειδι¬ 
κά βιβλία. 

Άρθρο 3 

3.1.0 κυνηγός που δεν ακολούθησε την διαδικασία του 
άρθρου 2 του Προγράμματος αυτού, δεν έχει κανένα δι¬ 
καίωμα κυνηγίου στην Ε.Κ.Π. 

3.2. Στην περίπτωση που ο κυνηγός δεν παρουσιασθεί 
την ημέρα που ορίσθηκε να κυνηγήσει, τότε μπορεί να 
ορισθεί γι’ αυτόν από την Υπηρεσία άλλη μέρα και αν δεν 
παρουσιασθεί ξανά, τότε το τέλος χάνεται υπέρ του ΚΕΦ 
ΘΗΡΑΣ και η αίτησή του μπαίνει στο Αρχείο. 

3.3. Αν για οποιαδήποτε αιτία, ύστερα από εισήγηση του 
Επόπτη της Ε.Κ.Π. απαγορευθεί το κυνήγι, η Υπηρεσία 
δεν φέρει καμία ευθύνη παρά μόνο να επιστρέφει στους 
κυνηγούς τα χρηματικά ποσά επιβαρυνόμενα με τα έξοδα 
αποστολής κατά τη διαδικασία περί επιστροφής εσόδων 
ως αχρεωστήτως καταβληθέντων. 

Άρθρο 4 

4.1. Με βάση το βιβλίο προτεραιότητας κυνηγίου ,ο 
Επόπτης της Ε.Κ.Π. καταρτίζει τις ονομαστικές καταστά¬ 
σεις των κυνηγών κατά ημερομηνίες. Ο ενδιαφερόμενος 
κυνηγός οφείλει να τηλεφωνήσει στο Δασαρχείο Αταλά¬ 
ντης, δέκα (10) ημέρες μετά την υποβολή της αιτήσεως, 
στα τηλέφωνα 22330-22171 και 22330-22268, για να μά¬ 
θει την ημερομηνία κυνηγίου που καθορίσθηκε γι’ αυτόν 
ή εφόσον δεν επιθυμεί ο ίδιος, η Υπηρεσία θα του ανακοι¬ 
νώσει με έγγραφο την ημέρα κυνηγίου. Σε κυνηγούς, οι 
οποίοι θα προσέλθουν για κυνήγι χωρίς να ειδοποιηθούν 
από την Υπηρεσία, δεν θα επιτραπεί η είσοδός τους στο 
Αταλαντοννήσι. 

4.2. Ο αριθμός των κυνηγών για κάθε μέρα κυνηγίου, ο 
τρόπος και ο τόπος κυνηγίου, καθώς και άλλες λεπτομέ¬ 
ρειες του κυνηγίου, καθορίζονται από τον Επόπτη της 
Ε.Κ.Π. 

4.3. Σε κάθε τομέα επιτρέπεται να κυνηγάει μόνο μια 
ομάδα κυνηγών και ο αριθμός των κυνηγών κάθε ομάδας, 
δεν πρέπει να υπερβαίνει τους οκτώ (8). 

Άρθρο 5 

5.1. Οι ενδιαφερόμενοι κυνηγοί μπορούν να παρουσια- 
σθούν την ημερομηνία που καθορίσθηκε στην παραλία 
Αταλάντης (Σκάλα Αταλάντης) το αργότερο μέχρι την 
07:00 ώρα της ημέρας που έχει ορισθεί να κυνηγήσουν. 
Στην συνέχεια εφοδιάζονται με την Ειδική Άδεια και παίρ¬ 
νουν οδηγίες και λεπτομέρειες σχετικά με το κυνήγι από 
τα αρμόδια όργανα της Ε.Κ.Π. 

5.2. Ειδικότερα ενημερώνονται για τον τόπο συγκε- 
ντρώσεως, ώραενάρξεωςτου κυνηγίου και γενικά για τον 
τρόπο διεξαγωγής του κυνηγίου. 

5.3. Οι κυνηγοί πρέπει να γνωρίζουν τον κανονισμό των 
Κυνηγετικών Περιοχών και τα θηράματα της περιοχής. 

5.4. Η Υπηρεσία δεν αναλαμβάνει καμία ευθύνη για την 
μετάβαση και επιστροφή των κυνηγών στο Αταλαντοννή¬ 
σι, τα δε έξοδα μεταβάσεως και επιστροφής βαρύνουν 
τους κυνηγούς εξ ολοκλήρου. 

5.5. Ο κυνηγός ή η ομάδα των κυνηγών που παίρνει μέ¬ 
ρος στο κυνήγι μέσα στην Ε.Κ.Π. συνοδεύεται από αρμό¬ 
δια δασικά όργανα της Ε.Κ.Π.. Η Υπηρεσία δεν φέρει κα¬ 


μία ευθύνη γιατυχόντραυματισμό ή ατύχημα κ.λ.π. κυνη¬ 
γού κατά την διάρκεια κυνηγίου από οποιαδήποτε αιτία. 
Συνίσταται για την αποφυγή ατυχημάτων στους κυνη¬ 
γούς να φορούν διακριτικά - φωσφορίζοντα ρούχα ή αξε- 
σουάρ. 

Άρθρο 6 

6.1.0 κυνηγός έχει δικαίωμα να φέρει μαζί του ένα κυ¬ 
νηγετικό όπλο (μονόκαννο, δίκαννο). Χρήση επαναληπτι¬ 
κού όπλου (καραμπίνα) επιτρέπεται, εφόσον μπορεί να 
δεχτεί γέμισμα με τρία (3), το πολύ, φυσίγγια. Για όλα τα 
όπλα πρέπει να υπάρχουν άδειες κατοχής αυτών. 

6.2. Γιατο κυνήγι του αίγαγρου χρησιμοποιούνται απο¬ 
κλειστικά και μόνο μονόβολα φυσίγγια. Τα εννεάβολα ή 
οποιαδήποτε άλλα φυσίγγια απαγορεύονται. Επίσης δι¬ 
ευκρινίζεται ότι στο κυνήγι του αίγαγρου απαγορεύονται 
τα σκυλιά. 

6.3. Κατά τις ημέρες και στους τομείς όπου επιτρέπεται 
το κυνήγι μόνο των πτερωτών θηραμάτων, απαγορεύεται 
η χρήση φυσιγγιών κάτω του Νο 3. 

6.4. Βοηθητικά μέσα όπως ασύρματοι, διόπτρες, μιμη¬ 
τές φωνών κλπ απαγορεύονται παντελώς. Κινητά τηλέ¬ 
φωνα απαγορεύονται να χρησιμοποιούνται ως βοηθητικά 
μέσα κυνηγίου. 

6.5.0 μεμονωμένος κυνηγός μπορεί να χρησιμοποιήσει 
μέχρι δύο υγιή πουλόσκυλα τα οποία πρέπει να υπακούν 
απόλυτα στο πρόσταγμα αυτού. Ομάδα με τρεις (3) κυνη¬ 
γούς, μπορεί να χρησιμοποιήσει μέχριτρία (3) σκυλιά. 

6.6. Ομάδα μεγαλύτερη των τριών (3) κυνηγών, μπορεί 
ναχρησιμοποιήσειτόσα σκυλιά όσα καιτα άτοματης ομά¬ 
δας, σε καμία όμως περίπτωση , περισσότερα από πέντε 
(5) σκυλιά. 

6.7. Όλατα σκυλιά πρέπει να έχουν βιβλιάριο υγείας, με 
πρόσφατη θεώρηση κτηνιάτρου καιναφέρουνπεριλαίμιο 
και μεταλλικό έλασμα, στο οποίο θα αναγράφεται το ονο¬ 
ματεπώνυμο και το τηλέφωνο του ιδιοκτήτη τους, αλλιώς 
τα σκυλιά αυτά θα απαγορεύεται να συμμετέχουν στο κυ- 
νήγι. 

Άρθρο 7 

7.1. Κυνηγοί που δεν εφαρμόζουν το πρόγραμμα κυνη¬ 
γίου της Ε.Κ.Π. Αταλαντονήσου και δεν συμμορφώνονται 
με τις εντολές καιτις υποδείξεις των οργάνων της, θα στε¬ 
ρούνται του κυνηγίου, μέχρι δέκα (10) κυνηγετικές μέρες, 
μετά από πρόταση του Επόπτη της Ε.Κ.Π. και απόφαση 
του Δασάρχη Αταλάντης. Σε περίπτωση υποτροπής, θα 
κατάσχονται οι άδειες κυνηγίου (Κοινή και Ειδική) και το 
κυνηγετικό όπλο και οι κυνηγοί, θα διώκονται ποινικά για 
παράβαση της ρυθμιστικής διάταξης κυνηγίου, κατά το 
αρθρ. 287 παρ. 18 του ν.δ. 86/1969. 

7.2. Εάν από κυνηγό ή ομάδα κυνηγών, φονευθεί θήρα¬ 
μα του οποίου το κυνήγι απαγορεύεται, κατά το χρόνο 
εκείνο, η πράξη αυτή θεωρείται παράνομη Θήρα. Οι διε- 
νεργούντες παράνομη Θήρα της περίπτωσης αυτής θα 
διώκονται ποινικά, με τις διατάξεις περί Θήρας και για πα¬ 
ράβαση ρυθμιστικής διάταξης κυνηγίου (αρθρ. 287 παρ. 
18 ν.δ. 86/1969), τα θηράματα και μέσα κυνηγίου θα κα¬ 
τάσχονται και πέραν των άλλων επιπτώσεων, θα στερού¬ 
νται της ειδικής άδειας κυνηγίου για την τρέχουσα κυνη¬ 
γετική περίοδο. Τα κατασχεμένα θηράματα θα εκποιού¬ 
νται, οι δε παραβάτες θα αποκλείονται της δημοπρασίας. 

7.3. Σε περίπτωση που από κυνηγό, θα θανατωθεί θή¬ 
ραμα του οποίου ο αριθμός συμπληρώθηκε για την πα- 

ρούσα κυνηγετική περίοδο το θήραμα κατάσχεται και εκ¬ 
ποιείται επί τόπου ή εκτός της Ε.Κ.Π., ο κυνηγός δε, στε¬ 
ρείται της ειδικής άδειας κυνηγίου για την τρέχουσα κυ¬ 
νηγετική περίοδο. 

7.4. Σε περίπτωση που κυνηγός, θανατώσει θήραμα και 
το αποκρύψει, το θήραμα κατάσχεται και εκποιείται επί 
τόπου ή εκτός Ε.Κ.Π., ο κυνηγός δε, διώκεται ποινικά και 
στερείται της ειδικής άδειας κυνηγίου για την τρέχουσα 
κυνηγετική περίοδο. 

7.5. Σε περίπτωση που κυνηγός, σε κυνήγι Αίγαγρου 
χρησιμοποιήσει εννεάβολλα φυσίγγια (σφαιρίδια) ή οποι¬ 
αδήποτε άλλα φυσίγγια , πλην των μονόβολων (βλημά¬ 
των), το τυχόν θηρευθέν θήραμα κατάσχεται και εκποιεί¬ 
ται επί τόπου ή εκτός της Ε.Κ.Π., ολόκληρη η ομάδα στε¬ 
ρείται της ειδικής άδειας κυνηγίου για την τρέχουσα 
κυνηγετική περίοδο. 

7.6. Απαγορεύεται το κυνήγι μη αναπτυγμένων θηρα¬ 
μάτων προκειμένου για Αίγαγρο. Αναπτυγμένο θεωρείται 
ο Αίγαγρος άνω των δύο (2) ετών. Οι παραβάτες κυνηγοί, 
πέραν των ποινικών τους ευθυνών, κατά το άρθρο 287 
παρ. 21 του ν.δ. 86/1969, καταβάλουν την αξία τους στο 
διπλάσιο και στερούνται της ειδικής άδειας κυνηγίου για 
την τρέχουσα κυνηγετική περίοδο. 

7.7. Κυνηγός που πυροβολεί θηράματα, από απόσταση 
μεγαλύτερη των 40 μέτρων (πλην των χονδρών θηραμά¬ 
των), πέραν των ποινικών του ευθυνών, απομακρύνεται 
άμεσα απάτην Ε.Κ.Π. 

7.8. Σε περίπτωση που κυνηγός, θηρεύσει περισσότερα 
των επιτρεπόμενων, για κάθε μέρα κυνηγίου, θηράματα η 
πράξη αυτή θεωρείται παράνομη Θήρα και εφαρμόζονται 
τα προβλεπόμενα από τα άρθρα 7.2. 

7.9. Κυνηγοί, που έχουν απομακρυνθεί από την ομάδα 
τους, απομακρύνονται από την Ε.Κ.Π. και στερούνταιτου 
κυνηγίου, χωρίς καμία άλλη διατύπωση ή αποζημίωση. 

Άρθρο 8 

8.1. Μετά το τέλος του κυνηγίου, ο φύλακας ή το εντε¬ 
ταλμένο δασικό όργανο της Ε.Κ.Π., εκδίδει απόδειξη πλη¬ 
ρωμής από τριπλότυπο στέλεχος, το οποίο έχει τις αυτές 
ενδείξεις με το δελτίο εισόδου και εισπράττει το σχετικό 
ποσό. Το αντίγραφο της απόδειξης που θα δίνεται στον 
κυνηγό, αποτελεί νόμιμο τίτλο κατοχής των θηραμάτων 
που αναγράφονται για τη μεταφορά κ.λ.π. αυτών. 

8.2. Ομάδα κυνηγών δικαιούται να κατανέμει μεταξύ 
των μελών αυτής, μέχρι το ανώτερο επιτρεπτό όριο, τα 
θηράματα που κυνηγήθηκαν από αυτή. 

8.3. Όταν η ομάδα αποτελείται από Έλληνες κυνηγούς 
και κυνηγούς υπηκόους Κρατών μελών της Ευρωπαϊκής 
Ένωσης, τότε οιτιμές όλωντων φονευθέντων θηραμάτων 
καθορίζονται από τις τιμές των θηραμάτων που αναγρά¬ 
φονται στη στήλη (3) του παρακάτω πίνακα. Αν η ομάδα 
έχει και αλλοδαπούς κυνηγούς άλλων ξένων κρατών τότε 
οιτιμές καθορίζονται με τη στήλη (4) του πίνακα. 

Άρθρο 9 

9.1. Με απόφαση του Δ/ντή Δασών Ν Φθ/δας ύστερα 
από εισήγηση του Επόπτη, είναι δυνατό να τροποποιηθεί 
το πρόγραμμα Θήρας ή να διακοπεί για ορισμένο χρόνο το 
κυνήγι ή οριστικά για ένα ή όλα τα είδη θηραμάτων. 


9.2. Ο Επόπτης της Ε.Κ.Π. μπορεί, σε περίπτωση κακο¬ 
καιρίας όταν δεν μπορεί να διεξαχθείτο κυνήγι, να καθο¬ 
ρίσει ως μέρα αυτού την επομένη ή και άλλη μέρα. 

9.3. Διακόπτεται το κυνήγι σε οποιαδήποτε περίπτωση 
κρίνει ο Επόπτης της Ε.Κ.Π. 

Άρθρο 10 

10.1 Κατά την κυνηγετική περίοδο 2005 - 2006 επιτρέ¬ 
πεται για κάθε κυνηγό το κυνήγι των κατωτέρω θηραμά¬ 
των σε αριθμό και τιμή μονάδας. 

Α/Α είδος θηοάυατος Επιτοεπόυενος Τιυη υονάδας Τιυή υονάδας 




Αοιθυός 

Ευοώ 

Ευοώ 



Κυνηγοί Έλληνες Αλλοδαποί 




& υπήκοοι 

κυνηγοί έκτος 




ΚοατώνΕ.Ε. 

εκτός Ε.Ε 

1. 

Φασιανός 

4 

11,75 

17,60 

2. 

Πέρδικα 

5 

8,8 

14,67 

3. 

Ορτύκι 

5 

4,4 

5,88 

4. 

Αγριοκούνελο 

Απεριόριστος 

1,45 

8,8 

5. 

Μπεκάτσα 

10 

5,88 

8,8 

6. 

Περιστεροειδή 

15 

4,4 

6,45 

7. 

Τσίχλες- Κοτσύφια 

30 

2,35 

3,52 

8. 

Αίγαγρος 

1 ανά ομάδα 

176,11 

293,47 


Οι ανωτέρω τιμές επιβαρύνονται με Φ.Π.Α. 9%. 

Ο ανώτερος αριθμός θηραμάτων που μπορεί να σκοτω¬ 
θούν, καθορίζεται σε 12 Αίγαγρους, 2.000 Φασιανούς, 
200 Ορτύκια, 3.000 Πέρδικες και απεριόριστος αριθμός 
λοιπών θηραμάτων. 

Για την κυνηγετική περίοδο 2004-2005 και για πειραμα¬ 
τικούς σκοπούς μπορεί να σκοτωθούν θηλυκοί Φασιανοί 
μέχρι ποσοστού 50% του υπάρχοντος πληθυσμού. 

Άρθρο 11 

11.1. Η κυνηγετική περίοδος της Ε.Κ.Π. Αταλαντονησί- 
ου αρχίζει τις 7 Οκτωβρίου 2004 ημέρα Παρασκευή και 
λήγει στις 14 Δεκεμβρίου 2005 ημέρα Τετάρτη. 

Ημέρες κυνηγίου ορίζονται: 

α) Για πτερωτά θηράματα και Αγριοκούνελο : η Τετάρ¬ 
τη, και η Παρασκευή εκτός εάν είναι ημέρα αργίας. 

β) Για τον Αίγαγρο: η Πέμπτη εκτός και αν είναι ημέρα 
αργίας. 

Με απόφαση του Δ/ντή Δασών Ν. Φθ/δας είναι δυνατό 
οι ανωτέρω ημερομηνίες να τροποποιούνται, όταν οι συν¬ 
θήκες το επιτρέπουν. 

Άρθρο 12 

12.1. Οι συνοδοί κυνηγών οι οποίοι υποχρεωτικά πρέπει 
να είναι ενήλικες χωρίς όπλο στη διάρκεια του κυνηγίου, 
πληρώνουν τέλος εισόδου 10 Ευρώ (πλέον Φ.Π.Α 19%), 
για κάθε ημέρα. Οι άλλοι επισκέπτες μπορούν να μπαί¬ 
νουν χωρίς να πληρώνουν. 

12.2. Όλοι οι επισκέπτες οφείλουν να τηρούν τον κανο¬ 
νισμό προστασίας και ησυχίας των θηραμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 7 Σεπτεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΠΑΝ. ΝΤΑΡΛΑΔΗ ΜΑΣ 




18762 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























